Sankt Konstantins kirke (Capri)

Sankt Konstantins kirke (italiensk: Chiesa di San Costanzo) er en monumental kirke i Capri. Den har fått navn etter Capris skytshelgen, San Costanzo. Den var Diakoniet Capris katedral fra 987 til1560.

Historie
Den eksakte dato for når kirken ble bygget er fremdeles ukjent, men den er en av de eldste på øya. Noen historikere tror at dens opprinnelse kan dateres til det fjerde århundre e. Kr. da den synes å ha blitt bygget på ruinene av en romansk bygning fra Den sene romerske republikks periode. Den består av åtte søyler og to apsider. Andre mener at den kan ha blitt bygget mellom det åttende og ellevte århundre. Likevel, det er sikkert at en tidlig kirke eksisterte da Capris diakoni ble opprettet i 987. På den tiden ble dens tidligere kristne arkitektur totalt forandret, da en bysantinsk kirke er formet som et gresk kors. Opprinnelig var den tilegnet San Severino og først etter San Costanzos død i det sjette århundre, fikk den nytt navn. Det ble utført betydelige renoveringer i 1330 da grev Giacomo Arcucci føyde til et sidealter etter typisk Gotisk arkitektur-stil . I 1560 mistet kirken sin status som Santo Stefanos katedral.

Bygningsmessige forandringer
I 1775 ble kirkebygget betydelig svekket som følge av at tre numiske marmorsøyler ble fjernet, da de skulle brukes i det kongelige kapell i Palace of Caserta. I 1928 da prestens bolig ble bygget, ble fasaden kraftig endret da det skulle bygges en veranda foran kirken. Som et resultat ble restrukturering og endringer foretatt fra 1932 til 1935, og kirken fikk sitt nåværende utseende. Den gamle struktur kan sees på en tegning i vannfarger fra 1840 utført av Giacinto Gigante.

I 1972 ble kirken også dedikert til Maria Santissima della Libera (Vår Frue for de Frie). I 1990 kom det for en dag, under renoveringsarbeider, et romersk gulv og en seksjon av en murstensvegg fra det fjerde århundre. Det kunne likevel ikke sies for sikkert om disse funnene stammet fra kirken eller et tidligere bygg fra før kirken ble bygget.

Beskrivelse 
San Costanzo-kirken hadde en meget enkel fasade som stammer fra sent det åttende og tidlig ellevte århundre, med veranda og trekantet gavl som ble fjerner for å skaffe byggesten for bygging av prestens bolig. Den er delt i to med en smal døråpning. I den nedre delen er en døråpningen der den horisontale bjelken stammer fra det trettende århundre og er dekorert med greven av Anjous våpenskjold, mens det i den øverste del er to vinduer fra prestens bolig. Det når opp til en smal gavl som står på søyler.

Kirken har form av et gresk kors som strekker seg fra den sentrale plassen til fire kapeller med buede tak. Der hvor fløyene krysser hverandre reiser kuppelen seg over et tønneformet tak holdt oppe av fire buer. Omkretsen var opprinnelig dekorert med 12 søyler, noen ble fjernet for bygging av Palace of Caserta. Mot syd er det et kvadratisk bønnerom fra det trettende århundre. Den opprinnelig inngangen var muligens på østsiden, på linje med kirkerommet. Men etter restaureringer i det trettende århundre, ble den flyttet til den nordlige side.. Ute på gårdsplassen er det et lite klokketårn i arabisk stil.

Referanser 

Kirker på Capri
Katolske kirker i Italia